D'Insla Tabarca isch as Meeresschutzgebiet. Wia mer uf da Fotis gseh  kann ischs recht klii und dr Hafa dementsprechend herzig. As het aber dennoch es klises Dörfli druf mit es paar Hüüser und sogar rä Kircha. Eigentlich hetti döt jo gern a biz gschnorchlet-aber tummerwiis hani d'Brilla und dr Schnorchel im Auto vergessa. Mier sind denn eifacht a biz go bada ganga. Hends zumindest vorkha. Natürlich nid am Strand, sondern an ra klina Bucht. Lang bini aber nid im Wasser gsi -  etz wirt's lustig!    - i bin ins Wasser inaglaufa bis mer z'Wasser öpa zum Buch kho isch und denn ischs passiert… i han irgendwas am Bei gspürt und abagluagt und gsehn irgendöpis grosses um miis Bei umschlunga… Han zerst gmeint es seg an riiesa Seestern willi eifach nur so Ärm gseh han. Und völlig überforderet mit dera Situation (dä Siach het sich au huara festgsoga!!!) hani nu histerisch dm Marco gseit er söll  "das Ding" wägnäh. Willi nid gwüsst han wases isch hani glaub Angst kha dasses mi bissa könt   Uf jeda Fall bini das Ding losworda woni dr Fuass a biz fester gschüttlet han….Buah bin i froh gsi! Es isch en Tintafisch gsi. Es riiesa Ding.  Dä het au a riiesa Kraft kha mit dena Suugnäpf… Denn bini natürlich schnuarstracks in Richtig Land und dr Tintafisch - ohni Seich! - het üs nachher verfolgt, so wiit bis er fast dr Kopf usm Wasser kha het!!! Eieiei…das isch en Gschicht gsi. Han fast Träna glachet   Han denn natürlich au no es Fötali gmacht, aber ma gseht en eba nid so guat: